

|  |
| --- |
| **Sažetak** |
| Procjena učinka uz Prijedlog direktive Vijeća o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća |
| **A. Potreba za djelovanjem** |
| **Zašto? Koji se problem rješava?** |
| Važeća pravila o PDV-u za mala i srednja poduzeća dovode do: 1. nerazmjernih troškova usklađivanja za mala poduzeća u usporedbi s velikim poduzećima (MSP-ovi prosječno potroše 2,6 % svojih prihoda od prodaje na troškove ispunjavanja poreznih obveza, a kod velikih poduzeća ti troškovi čine samo 0,02 %), 2. nedostatne neutralnosti, a posebno u odnosu na dobavljače iz drugih država članica i 3. gubitaka prihoda država članica. Važeći sustav PDV-a za MSP-ove ne odražava pravnu i gospodarsku stvarnost u kojoj MSP-ovi već posluju te će postati sve neprikladniji nakon dovršetka sustava PDV-a na načelu oporezivanja na odredištu. |
| **Što se nastoji postići ovom inicijativom?** |
| Preispitivanjem će se doprinijeti:   * smanjenju troškova usklađivanja, * stvaranju jednakih uvjeta poslovanja za mala poduzeća i * borbi protiv prijevara u vezi s PDV-om. |
| **Koja je dodana vrijednost djelovanja na razini EU-a?** |
| Izmjena direktive potrebna je radi promjena važećih pravila o PDV-u za mala poduzeća, koja su dosegla svoje granice. |
| **B. Rješenja** |
| **Koje su se zakonodavne i nezakonodavne opcije razmatrale?** **Postoji li najpoželjnija opcija? Zašto?** |
| **Opcija 1:** Nepromijenjeno stanje, uključujući promjene u e-trgovini (osnovni scenarij)  **Opcija 2:** Proširivanje izuzeća za MSP-ove na isporuke iz drugih država članica uključujući pojednostavnjene obveze povezane s PDV-om  **Opcija 3:** Opcija 2 zajedno s mjerama za smanjivanje negativnog učinka prijelaza s izuzeća na oporezivanje  **Opcija 4:** Opcija 3 zajedno s obveznim jednakim postupanjem s povremenim trgovcima  Prednost se daje opciji 3. |
| **Tko podržava koju opciju?** |
| Dionici i države članice izrazili su široku potporu opciji 3. Iako mala poduzeća podupiru veće usklađivanje izuzeća za MSP-ove i mjera pojednostavnjenja, države članice bile su suzdržanije. |
| **C. Učinci najpoželjnije opcije** |
| **Koje su prednosti** **najpoželjnije opcije (ako postoji, inače prednosti glavnih opcija)?** |
| * Smanjenje troškova usklađivanja do 18 % * Povećanje prekograničnih aktivnosti trgovanja MSP-ova od otprilike 13 % * Dugoročni pozitivni učinak na prihode zbog pozitivnog učinka na promet MSP-ova i pozitivan učinak na dobrovoljno izvršavanje obveza |
| **Koji su troškovi najpoželjnije opcije (ako postoji, inače troškovi glavnih opcija)?** |
| Manji privremeni negativan učinak na prihode država članica od PDV-a zbog proširenja primjene izuzeća (frakcija postotnog boda).  Okolišni i socijalni učinci su neznatni. |
| **Kako će to utjecati na poduzeća, MSP-ove i mikropoduzeća?** |
| Ukupno smanjenje troškova usklađivanja za MSP-ove do 18 % i ujednačeniji uvjeti na unutarnjem tržištu.  Pozitivan utjecaj na promet MSP-ova (otprilike 16 %) i na prekogranične aktivnosti MSP-ova (otprilike 13 %). |
| **Hoće li to bitno utjecati na državne proračune i uprave?** |
| Manji ukupni učinak na prihode od PDV-a (frakcija postotnog boda), bez znatnih učinaka na administrativne troškove i pozitivan učinak na dobrovoljno izvršavanje obveza. |
| **Hoće li biti drugih bitnih učinaka?** |
| Države članice, dionici i Komisija trebat će se prilagoditi novim pravilima u pogledu provedbe i nadzora. |
| **Proporcionalnost?** |
| Najpoželjnija opcija razrađena je tako da se njome učinkovito riješe izvorni problemi, a da se ne prijeđe ono što je potrebno za postizanje ciljeva. |
| **D. Daljnje mjere** |
| **Kad će se ta politika preispitati?** |
| Naknadna evaluacija funkcioniranja direktive provest će se pet godina nakon njezina stupanja na snagu. |